IMH แรลลี่ยาว! พุ่งต่อ 25% ลุ้นรายได้ปีนี้โตแตะ 650 ลบ. หลังเทกฯ “รพ.ประชาพัฒน์” หนุน
IMH แรลลี่ยาว! พุ่งต่อ 25% ลุ้นรายได้ปีนี้โตแตะ 650 ลบ. หลังเทกฯ "รพ.ประชาพัฒน์" หนุน ล่าสุดอยู่ที่ 4 บาท บวก 0.70 บาท หรือ 21.21% มูลค่าซื้อขาย 39.70 ล้านบาท
IMH แรลลี่ยาว! พุ่งต่อ 25% ลุ้นรายได้ปีนี้โตแตะ 650 ลบ. หลังเทกฯ "รพ.ประชาพัฒน์" หนุน ล่าสุดอยู่ที่ 4 บาท บวก 0.70 บาท หรือ 21.21% มูลค่าซื้อขาย 39.70 ล้านบาท
15 มี.ค. 2564

ผู้สื่อข่าวรายงานว่า ราคาหุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ล่าสุด ณ เวลา 11.26 น. อยู่ที่ 4.08 บาท บวก 0.78 บาท หรือ 24.64% สูงสุดที่ 4.12 บาท ต่ำสุดที่ 3.68 บาท ด้วยมูลค่าซื้อขาย 50.52 ล้านบาท

ทั้งนี้ ราคาหุ้น IMH ปรับตัวขึ้นอย่างต่อเนื่อง คาดเก็งผลงานปีนี้เติบโตดี หลังซื้อกิจการโรงพยาบาลประชาพัฒน์ โดย ดร.สิทธิวัตน์ กำกัดวงษ์ ประธานเจ้าหน้าที่บริหาร IMH เปิดเผยว่า ที่ประชุมคณะกรรมการบริษัท (บอร์ด) ได้มีมติอนุมัติให้บริษัทเข้าซื้อกิจการโรงพยาบาลประชาพัฒน์ ขนาดใหญ่ 100 เตียง มูลค่าการลงทุน 161 ล้านบาท และจะรับรู้รายได้จากการซื้อกิจการในครั้งนี้เข้ามาทันที จำนวน 312 ล้านบาท ส่งผลให้ปี 2564 ประมาณการรายได้รวมจะเติบโตก้าวกระโดดระดับ 650 ล้านบาท จากปีก่อนที่มีรายได้รวม 247.75 ล้านบาท
สำหรับโรงพยาบาลประชาพัฒน์ เป็นโรงพยาบาลเอกชนทั่วไป ที่ให้บริการรักษาพยาบาลแก่ผู้ป่วยทั่วไป-ผู้ป่วยตามโครงการสำนักงานหลักประกันสุขภาพแห่งชาติ (สปสช.) และผู้ป่วยตามโครงการประกันสังคม และมีศักยภาพระดับโรงพยาบาลทุติยภูมิ ซึ่งเน้นให้บริการผู้ป่วยพื้นที่ฝั่งธนบุรี
โดยปี 2564 คาดว่าโรงพยาบาลประชาพัฒน์ จะมีอัตราการเติบโตแตะที่ระดับ 312 ล้านบาท ซึ่งเป็นผลจากการขยายฐานลูกค้าในกลุ่มสิทธิ์บัตรทองที่เพิ่มมากขึ้น เนื่องจากเป็นโรงพยาบาลทุติยภูมิในเขตราษฎร์บูรณะ รวมทั้งการปรับเพิ่มโควตาผู้ป่วยประกันสังคม จากเดิม 8,500 ราย เป็น 50,000 ราย ดังนั้น หลังจาก IMH เข้าซื้อกิจการโรงพยาบาลดังกล่าว จะส่งผลให้บริษัทสามารถรับรู้รายได้เข้ามาทันที